CELEX: C2005/296/19
Language: da
Date: 2005-11-26 00:00:00
Title: Sag C-290/05: Anmodning om præjudiciel afgørelse forelagt ved kendelse afsagt den  3. marts 2005  af Hajdú-Bihar Megyei Bíróság i sagen Ákos Nádasdi mod Vám- és Pénzügyőrség Észak-Alföldi Regionális Parancsnoksága

26.11.2005   
            
            
               DA
            
            
               Den Europæiske Unions Tidende
            
            
               C 296/10
            
         Anmodning om præjudiciel afgørelse forelagt ved kendelse afsagt den 3. marts 2005 af Hajdú-Bihar Megyei Bíróság i sagen Ákos Nádasdi mod Vám- és Pénzügyőrség Észak-Alföldi Regionális Parancsnoksága
   (Sag C-290/05)
   (2005/C 296/19)
   Processprog: ungarsk
   Ved kendelse afsagt den 3. marts 2005, indgået til Domstolens Justitskontor den 19. juli 2005, har Hajdú-Bihar Megyei Bíróság i sagen Ákos Nádasdi mod Vám- és Pénzügyőrség Észak-Alföldi Regionális Parancsnoksága forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   
               1)
            
            
               Tillader EF-traktatens artikel 90, stk. 1, medlemsstaterne at opretholde en afgift, der påhviler brugte biler med oprindelse i en anden medlemsstat, såfremt afgiften er helt uafhængig af køretøjets værdi, og dens størrelse udelukkende fastsættes på grundlag af bilernes tekniske egenskaber (motortype, cylindervolumen) og i henhold til en klassificering i kategorier, der er bestemt af miljøhensyn?
            
         
               2)
            
            
               Såfremt det første spørgsmål besvares bekræftende spørges, om lov nr. CX/2003 om registreringsafgift, der finder anvendelse i sagen, for så vidt angår importerede brugte biler er forenelig med EF-traktatens artikel 90, stk. 1, når henses til, at der ikke skal betales registreringsafgift for køretøjer, der allerede var taget i brug i Ungarn før lovens ikrafttræden?